Die waarheid is dat ekstroverte ook seerkry, eintlik baie maklik seerkry, dat hulle ook sensitief is, dat onjuisthede teenoor hulle hulle erg raak, al wys hulle dit nie. Baie keer is ‘n ekstrovert bang, is hulle nie so sterk soos hulle voorkom nie, is hulle onseker. Soms verbloem hulle lewensblyheid die seer binne in hulle harte, soms is hulle juis ekstra oorweldigend omdat daar binne iets is wat weggesteek word. Omdat ekstroverte die lewe so in sy volheid beleef, ervaar hulle pyn en seer ook in sy volheid.
Ekskuus as ek veralgemeen, dis nie die bedoeling nie. Daar is baie uitsonderings op die reël. Hierdie is maar hoe ék dit ervaar. Baie mense wat vertoon as ekstroverte, sal ook baie introverteienskappe in hulle hê.
Haha, jy’s reg. Ek hou meer van die soort geveg waar jy al jou griewe binne vyf minute uitblaker en tot ‘n vergelyk kom.
Die leë 2-liter koeldrankbottels word almal na die melkstal gestuur waar dit gebruik word om biesmelk te vries vir kalwers wat gebore word. Die melkers gebruik ook die bottels vir die melk wat hulle huis toe neem.
Alle bene en ander kosafval wat die honde sal eet, gaan vir hulle. Alle skille en eierdoppe en ander organiese afval beland onder die bome en word met tyd deel van die grond. Daardeur verbeter ons die kwaliteit van ons grond.
Flesse word hergebruik, en dit wat ek nie gebruik nie, word vir my byeboervriendin gegee om heuning wat sy verkoop, in te gooi.
Wanneer ons vir ons werkers klere koop, hou ek die skoenbokse, wat gebruik word om dokumente of wat ook al by die regte persone te besorg.